AFCON 2019: Dangote da Otedola sun yi wa Super Eagles wani babban albishir ▷ Legit.ng
AFCON 2019: Dangote da Otedola sun yi wa Super Eagles wani babban albishir
2 months ago 8836 views by Aminu Ibrahim
Attajiran 'yan kasuwa a Najeriya Aliko Dangote da Femi Otedola sun yi wa tawagar kwallon kafa ta Najeriya Super Eagles alkawarin zunzurutun kudi dalla 75,000 a duk lokacin da suka zirra kwallo a ragar abokan karawarsu a sauran wasannin da za su buga a gasar cin kofin Afirka (AFCON).
Dangote ya yi alkawarin bayar da dalla 50,000 yayin da Otedola ya yi alkawarin bayar da dalla 25,000 a duk lokacin da Super Eagles ta zirra kwallo.
A farkon gasar ta AFCON 2019, Aiteo Group daya daga cikin kamfanin da ke daukan nauyin Super Eagles ta bawa tawagar kyautan dalla 75,000 saboda kwallaye uku da suka zirra a ragar Kamaru a wasar da su kayi nasara aka tashi 3 - 2.
Dan kasuwa, Hosea Wells Okunbo ya yi alkawarin bawa kowanne dan wasan tawagar ta Najeriya dalla 20,000 yayin da gwamnan jihar Legas, Babajide Sanwo-Olu ya yi alkawarin bawa kowanne dan wasa dalla 5,000.
Super Eagles sun yi nasarar doke Bafana-Bafana na kasar Afirka Ta Kudu inda tashi wasar 2-1 wadda hakan ya bawa Najeriya damar zuwa matakin kusa da na karashe da za a buga a daren Laraba a filin motsa jiki na Cairo.
Super Eagles za ta buga wasan ta da wanda ya yi nasara tsakanin Alegria da Cote D'Ivoire a wasar na kusa da na karshe.
A baya bayan nan ne Femi Otedola ya bawa tsohon cocin Najeriya Christian Chukwu tallafin dalla 50,000 sakamakon rashin lafiya da ya ke fama da ita.
Hausa NewsDan Wasan Kwallon Kafa Latest NewsFemi Otedola
Ruga: Kungiyar Izala ta gabatar da babban bukata a gaban Buhari